03/09/2021 | Administración LocalMunicipal
Santa Comba
Asunto: modificación 2 das delegacións do exercicio de atribucións xenéricas en concelleiros/as delegado/as

EDICTO DECRETO DA ALCALDÍA NÚM.1110/2021 do 30/08/2021 Expediente núm.: 2021/X999/000354 Departamento: alcaldía, (adxunto a secretaría) Expediente electrónico: 2021/G003/001167 Procedemento: decretos de organización Asunto: modificación 2 das delegacións do exercicio de atribucións xenéricas en concelleiros/as ANTECEDENTES 1 Logo de ver o decreto desta alcaldesa núm.854/2021 do 02/07/2021 referente á delegación do exercicio de atribucións xenéricas a prol de cinco concelleiro/as (BOP núm.127 do 08/07/2021). 2 E de ver que no decreto desta alcaldesa núm.877/2021 do 06/07/2021 (BOP núm.130 do 13/07/2021), se modificou, por ampliación, (en materia de Formación), a delegación do exercicio de atribucións xenéricas conferidas a prol do concelleiro, don Manuel Andrés Iglesias Mouro, nas materias de: Cultura, Educación, Turismo, Xuventude, Medios Tecnolóxicos e Formación.3 E de ver as necesidades dalgúns servizos municipais, cómpre ampliar as competencias desta concellería delegada por razóns de coordinación, organización e mellor adaptación ao organigrama municipal, en aras do interese público, xa que logo se axilizarán os procedementos, aumentado o grao de eficacia dos servizos. Servizos Sociais, Muller e igualdade Dona Nieves Laura Ximenez Rosano A competencia e materia que se amplía corresponde a: Escola Infantil Municipal.4 E de ver que esta alcaldesa considera que debe introducir modificacións no organigrama municipal e un mellor reparto das cargas de traballo, polo que cómpre realizar trocos para a optimización e mellora da xestión dos servizos municipais.5 E de ver que cómpre reducir a carga de traballo e por tanto revogar a delegación do exercicio de atribucións xenéricas conferidas a prol do concelleiro, don Manuel Andrés Iglesias Mouro, nas materias de Cultura e Turismo.5 E de ver que é interese desta alcaldesa delegar o exercicio de atribucións xenéricas a prol da concelleira, Cristina Fajín Barreiro, nas materias de: Cultura e Turismo. CONSIDERACIÓNS LEGAIS E TÉCNICAS 1 O alcalde ten atribuída por lei a facultade de delegar determinadas atribucións nos concelleiros da Corporación municipal, segundo o disposto nos artigos 21.3 e 23.4 da Lei 7/1985, reguladora das bases do réxime local, (LBRL), (BOE núm.80, do 03/04/1985); e no artigo 61.3 da Lei 5/1997, de Administración Local de Galicia, (LALGa), (DOG núm.149 do 05/08/1997 e BOE núm.237 do 03/10/1997). 2 E de ver o réxime xurídico desas delegacións que establecen os artigos 43 a 45 e 114 a 118 do Real decreto 2568/1986, polo que se aproba o Regulamento de organización, funcionamento e réxime xurídico das entidades locais, (ROF), (BOE núm.305 do 22/12/1986), en relación co artigo 9 da Lei 40/2015, do 1 de outubro, de réxime xurídico do sector público, (LRXSP), (BOE núm.236 do 02/10/2015), no uso das atribucións que me confire a normativa legal vixente. De acordo con todo o indicado, RESOLVO: 1 Modificar, por ampliación, as competencias e as materias conferidas no decreto da alcaldesa núm.854/2021 do 02/07/2021 a prol da concelleira, Esther Espasandín Turnes, que quedarán deste xeito: Servizos Sociais, Muller, Igualdade e a Escola Infantil Municipal Dona Esther Espasandín Turnes As competencias e as materias que abrangue: a prestación dos servizos sociais e a promoción e reinserción sociais; a execución de programas destinados á muller e os maiores; a avaliación e información de situacións de necesidade social e a atención inmediata a persoas en situación de risco ou de exclusión social; as políticas de inclusión social; o Centro Información á Muller (CIM); a igualdade; a prevención da violencia de xénero e a conciliación e a Escola Infantil Municipal.2 Revogar a delegación do exercicio de atribucións xenéricas conferidas no decreto núm.854/2021 do 02/07/2021 a prol do concelleiro, don Manuel Andrés Iglesias Mouro, nas materias de Cultura e Turismo. As delegacións xenéricas a prol deste concelleiro quedarán deste xeito: Educación, Xuventude, Medios Tecnolóxicos e Formación Don Antonio Ismael Ivan Ramon Garrouj Popirtac As competencias e as materias que abrangue: - Educación: a participación na programación e do ensino coa administración educativa; a normalización lingüística; a participación e a intervención nos órganos de xestión dos centros docentes e a participación na vixilancia do cumprimento da escolaridade obrigatoria. - Formación: os programas formativos, obradoiros de emprego e a orientación laboral. - Turismo: a información e a orientación turística; os programas para o sector do comercio; o turismo de calidade e a permanencia orientado ao sector empresarial; o plan turístico municipal. - Xuventude: a execución de programas destinados á xuventude; o fomento da participación en actividades municipais. A atención á mocidade. - Medios Tecnolóxicos: a promoción da participación dos cidadáns no uso eficiente sostible das tecnoloxías da información e as comunicacións; a aula Cemit.3 Conferir as delegacións xenéricas a prol da concelleira e para a dirección e xestión da área de goberno municipal que se relaciona: Cultura e Turismo Dona Zutoia Claudia Valeria Rigat Rabina - Cultura: o patrimonio histórico-artístico; o fomento da lectura; a promoción da cultura e os equipamentos culturais; os roteiros culturais; a memoria histórica. Os programas destinados á infancia. - Turismo: a información e a orientación turística; os programas para o sector do comercio; o turismo de calidade e a permanencia orientado ao sector empresarial; o plan turístico municipal. A concelleira delegada queda obrigada a informar a esta alcaldesa, a posteriori, da xestión e disposicións que dite e, previamente das decisións de transcendencia, nos termos establecidos no artigo 115 do ROF 4 As demais consideracións que se establecen nos decretos da alcadesa núm.854/2021 do 02/07/2021 e 877/2021 do 06/07/2021 quedarán vixentes e sen alterar.5 As delegacións que se outorgan comprenderán exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no ROF.6 Notificar este decreto aos concelleiro/as afectado/s, entendéndose aceptada a competencia delegada de forma tácita, agás manifestación en contra, se dentro do prazo dos tres días soltos seguintes ao da notificación deste decreto non se manifesta nada en contra ou se fai uso da delegación.7 Comunicar este decreto aos diferentes servizos municipais para o seu coñecemento e para os efectos que correspondan.8 Publicar este decreto no Boletín Oficial da Provincia, no taboleiro de anuncios electrónico da sede electrónica, no Portal de Transparencia e na páxina web municipal.9 Dar conta ao Pleno da Corporación municipal na primeira sesión que celebre. Santa Comba, 30 de agosto de 2021 A alcaldesa María Josefa Pose Rodríguez